ਕੈਫੇ ਕੌਫੀ ਡੇ
ਕੈਫੇ ਕੌਫੀ ਡੇ (ਸੰਖੇਪ: ਸੀ ਸੀ ਡੀ) ਕੌਫੀ ਡੇ ਇੰਟਰਪ੍ਰਾਈਜਿਜ਼ ਲਿਮਿਟੇਡ ਦੀ ਸਹਾਇਕ ਕੰਪਨੀ ਕੌਫੀ ਡੇ ਗਲੋਬਲ ਲਿਮਿਟੇਡ ਦੀ ਇੱਕ ਭਾਰਤੀ ਕੈਫੇ ਚੇਨ ਹੈ। ਕੈਫੇ ਕੌਫੀ ਡੇ, ਛੇ ਦੇਸ਼ਾਂ ਵਿੱਚ ਸਾਲਾਨਾ 1.8 ਬਿਲੀਅਨ ਕੱਪ ਕੌਫੀ ਦੀ ਸੇਵਾ ਕਰਦਾ ਹੈ।

ਇਤਿਹਾਸ
ਕੈਫੇ ਕੌਫੀ ਡੇ ਗਲੋਬਲ ਲਿਮੇਟਿਡ ਕੰਪਨੀ ਇੱਕ ਚਿੱਕਾਕਮਗਲੂਰ ਅਧਾਰਤ ਬਿਜਨਸ ਹੈ ਜੋ 12,000 ਏਕੜ ਦੇ ਆਪਣੇ ਅਸਟੇਟ ਵਿੱਚ ਕਾਫੀ ਉਤਪਾਦਨ ਕਰਦਾ ਹੈ। ਇਹ ਏਸ਼ੀਆ ਵਿੱਚ ਅਰਬਿਕਾ ਬੀਨਜ਼ ਦਾ ਸਭ ਤੋਂ ਵੱਡਾ ਉਤਪਾਦਕ ਹੈ ਅਤੇ ਅਮਰੀਕਾ, ਯੂਰਪ ਅਤੇ ਜਪਾਨ ਸਮੇਤ ਵੱਖ-ਵੱਖ ਦੇਸ਼ਾਂ ਨੂੰ ਨਿਰਯਾਤ ਕਰਦਾ ਹੈ।

ਕੈਫੇ ਕੌਫੀ ਡੇ ਨੂੰ 1996 ਵਿੱਚ ਇੱਕ ਰਿਟੇਲ ਰੈਸਟੋਰੈਂਟ ਦੇ ਰੂਪ ਵਿੱਚ ਸ਼ੁਰੂ ਕੀਤਾ ਗਿਆ ਸੀ। ਪਹਿਲੇ ਸੀ ਸੀ ਡੀ ਦੀ ਸਥਾਪਨਾ 11 ਜੁਲਾਈ 1996 ਨੂੰ ਬ੍ਰਿਗੇਡ ਰੋਡ, ਬੈਂਗਲੂਰ, ਕਰਨਾਟਕ ਵਿਖੇ ਕੀਤੀ ਗਈ ਸੀ। ਇਹ ਭਾਰਤ ਵਿੱਚ ਤੇਜ਼ੀ ਨਾਲ ਫੈਲਿਆ ਅਤੇ 2011 ਵਿੱਚ ਦੇਸ਼ ਦੇ ਵੱਖੋ-ਵੱਖ ਸ਼ਹਿਰਾਂ ਵਿੱਚ ਇਸਦੇ 1000 ਤੋਂ ਵੱਧ ਕੈਫੇ ਖੁਲ੍ਹ ਗਏ ਸਨ। 2010 ਵਿੱਚ, ਇਹ ਘੋਸ਼ਣਾ ਕੀਤੀ ਗਈ ਸੀ ਕਿ ਕੋਹਲਬਰਗ ਕ੍ਰਵੀਸ ਰਾਬਰਟਸ ਕੌਫੀ ਡੇ ਰਿਜ਼ੌਰਟਜ਼ ਵਿੱਚ 10 ਬਿਲੀਅਨ ਦਾ ਨਿਵੇਸ਼ ਕਰਨਗੇ। ਉਸੇ ਸਾਲ, ਅਸਲੀ ਲੋਗੋ ਨੂੰ ਮੌਜੂਦਾ ਲੋਗੋ ਵਿੱਚ ਬਦਲ ਦਿੱਤਾ ਗਿਆ ਸੀ, ਜਿਸ ਬਾਰੇ ਕੰਪਨੀ ਦਾ ਕਹਿਣਾ ਸੀ ਕਿ ਇਹ ਚੇਨ ਨੂੰ ਲੋਕਾਂ ਲਈ ਗੱਲ ਕਰਨ ਦੀ ਜਗ੍ਹਾ ਵਜੋਂ ਪੇਸ਼ ਕਰਨਾ ਹੈ।

ਸ਼ਾਖਾਵਾਂ
ਮਾਰਚ 2015 ਤੱਕ, ਸੀ ਸੀ ਡੀ ਦੀਆਂ ਭਾਰਤ ਦੇ 28 ਰਾਜਾਂ ਵਿੱਚ 1530 ਸ਼ਾਖਾਵਾਂ ਹਨ। ਸੀ ਸੀ ਡੀ ਭਾਰਤ ਤੋਂ ਬਾਹਰ ਆਸਟਰੀਆ (ਵਿਯੇਨ੍ਨਾ), ਚੈਕ ਰਿਪਬਲਿਕ, ਮਲੇਸ਼ੀਆ, ਮਿਸਰ ਅਤੇ ਨੇਪਾਲ ਵਿੱਚ ਫੈਲ ਗਈ ਹੈ।

ਹਵਾਲੇ

ਕੰਪਨੀ